CELEX: 32009D0786
Language: lt
Date: 1256515200000
Title: 2009/786/EB: 2009 m. spalio 26 d. Komisijos sprendimas, kuriuo Jungtinė Karalystė atleidžiama nuo tam tikrų įsipareigojimų taikyti Avena strigosa Schreb. rūšies javams Tarybos direktyvos 66/402/EEB nuostatas (pranešta dokumentu Nr. C(2009) 8038) (Tekstas svarbus EEE)

28.10.2009   
            
            
               LT
            
            
               Europos Sąjungos oficialusis leidinys
            
            
               L 281/5
            
         
      KOMISIJOS SPRENDIMAS
   
   2009 m. spalio 26 d.
   kuriuo Jungtinė Karalystė atleidžiama nuo tam tikrų įsipareigojimų taikyti Avena strigosa Schreb. rūšies javams Tarybos direktyvos 66/402/EEB nuostatas
   (pranešta dokumentu Nr. C(2009) 8038)
   (Tekstas autentiškas tik anglų kalba)
   (Tekstas svarbus EEE)
   (2009/786/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla (1), ypač į jos 23a straipsnį,
   atsižvelgdama į Jungtinės Karalystės pateiktą prašymą,
   kadangi:
   
               (1)
            
            
               Pagal Direktyvą 66/402/EB Komisija gali, esant tam tikroms sąlygoms, atleisti valstybę narę nuo šioje direktyvoje nustatytų įsipareigojimų dėl prekybos javų sėkla.
            
         
               (2)
            
            
               Jungtinė Karalystė pateikė prašymą atleisti nuo įsipareigojimų, susijusių su Avena strigosa Schreb.
            
         
               (3)
            
            
               Jungtinėje Karalystėje tos rūšies augalų sėklos paprastai nėra auginamos arba jomis nėra prekiaujama. Be to, su Avena strigosa Schreb. auginimu susijusi ekonominė nauda minėtoje šalyje yra minimali.
            
         
               (4)
            
            
               Esant šioms sąlygoms, atitinkama valstybė narė turėtų būti atleista nuo įsipareigojimo aptariamai medžiagai taikyti Direktyvos 66/402/EEB nuostatas.
            
         
               (5)
            
            
               Šiame sprendime numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Jungtinė Karalystė atleidžiama nuo įsipareigojimo taikyti Avena strigosa Schreb. rūšies javams Direktyvos 66/402/EEB nuostatas, išskyrus 14 straipsnio 1 dalį.
   2 straipsnis
   Šis sprendimas skirtas Jungtinei Didžiosios Britanijos ir Šiaurės Airijos Karalystei.
   
      Priimta Briuselyje 2009 m. spalio 26 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL 125, 1966 7 11, p. 2309/66.